אוגוסט ספטמבר אוקטובר נובמבר  **דצמבר** ינואר פברואר מרץ אפריל מאי יוני יולי

**נושאי המפגש השבועי עם המתמחה דצמבר**

**כתיבת הערכה ליום הורים** – לברר מה חשוב למתמחה לכתוב בהערכת תלמידיו לקראת מפגש יום ההורים? מהו המסר שברצונו למסור בהערכה, להציג בפני המתמחה דוגמאות לכתיבת ההערכות הנהוגות בבית הספר.

**המפגש ביום ההורים**

* **למורה המקצועי** – לתכנן מראש את מי מהתלמידים יזמין המורה לשיח המשולש (מורה הורים תלמיד) מה חשוב למורה שיהיה בשיח עם התלמיד והוריו? כיצד יערוך את המפגש?
* **למחנך הכיתה** – לברר מה חשוב למורה שיהיה בשיח עם התלמיד והוריו ? כיצד יערוך את המפגש? מה נהוג בבית הספר? (סידור וארגון הכיתה, כיבוד...)

**הכנה לכתיבת תעודות**

* הכרת הנוהל של הכנת התעודות בבית הספר – איך נראית התעודה, מה כותבים בה? כיצד מתבצע התהליך של הזנת הציונים וההערכות לתעודה.
* למתמחה **מחנך כיתה** – הכרת התהליך וההערכות להכנת התעודות לתלמידי הכיתה.

**צפייה בשיעורים**

צפייה שנייה בשיעורו של המתמחה.

לתדריך מפורט על **ארבעת השלבים** לצפייה בשיעורי המתמחה [**לחצו כאן**](https://stagkal.co.il/wp-content/uploads/2019/07/ארבעת-השלבים-לקראת-צפיה-בשיעור-המתמחה-נובמבר.docx)

לתדריך מפורט על **נקודות להערכת שיעור** [**לחצו כאן**](https://stagkal.co.il/wp-content/uploads/2019/07/נקודות-להערכת-שיעור-נובמבר.docx)

הזמנת המתמחה לצפייה בשיעוריך

**שיח רפלקטיבי מסכם**

בסיום החודש קיימו שיח רפלקטיבי על החודש הרביעי להוראה עימדו על המתאם שבין תכנון ההוראה והעשייה החינוכית לבין עבודתו בפועל של המתמחה עם תלמידיו ועם צוות ההוראה , מהן התובנות העצמיות שלו? (מה קשה לו? מה קל לו? מה משמח אותו? ) התמקדו בהצלחות המתמחה והגדירו יעדים לחודש הבא.

**בסיום המפגש- עליכם לוודא**

* תיעוד המפגשים-התיעוד החודשי.
* שנקבעו והוגדרו יעדים לחודש הבא.

**להזכיר החודש (עד 20.12 ) - הזדמנות אחרונה לפתיחת קרן השתלמות השנה**